《曹叔时见过索饯篇》
宋代·陈深

泄云蒙朝日，微雨沾庭除。
幽人掩财卧，门外无来车。
曹子别经岁，枉道过我庐。
谓余抱文艺，胡为守乡闾。
余日匪高尚，褊性涉世疏。
上奉白发亲，馀暇读我书。
岂知叔时甫，妙年美名誉。
词华烂絺绣，间学滋新畲。
奉子一卮酒，聊为谭斯须。
威凤翔高阁，逸骥腾云衢。
及时树远业，临事毋踟蹰。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。